**NP „Chceme byť aktívni na trhu práce (50+)“**

Poskytovanie finančného príspevku na podporu vytvorenia pracovného miesta zamestnávateľovi, ktorý prijme na vytvorené pracovné miesto znevýhodneného UoZ vo veku 50 rokov a viac podľa § 54 zákona o službách zamestnanosti, ak je pracovný pomer dohodnutý najmenej na dobu 12 mesiacov.

Finančný príspevok sa poskytne zamestnávateľovi na úhradu časti preddavku na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové poistenie, platených zamestnávateľom, najviac vo výške **1,5 násobku** sumy preddavku na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové poistenie z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku v ktorom sa príspevok poskytuje, vo výške najviac **453,52 €** mesačne/ 1 pracovné miesto.

Finančný príspevok sa poskytuje najviac počas 12 kalendárnych mesiacov.